અને પછી તરત ભાભી તરફ એક કરમંડલ ધરતા કહ્યું, ‘બેટી, હાથ ડાલ ઇસમેં. અગર તુમ બદચલન હુઈ તો તુમ્હારે હાથ ખુદ ઉસ્સ બાત કી ગવાહી દેંગે !’ ભાભીને એના એ વાક્યની કેવી ઝાળ લાગી હશે એ તો એક સ્ત્રી જ સારી રીતે સમજી શકે ! પણ બીજી કોઈ હરકત થાય એ પહેલા જ મેં હાથમાં પકડેલો ડાંગ ખભે ચડાવ્યો, અને ટોળા વચ્ચેથી જગ્યા કરતો વચ્ચે આવી ચડ્યો ! અને ભાભીની લગોલગ આવી ઉભો રહી, બાવાની આંખમાં આંખ પરોવી કહ્યું, ‘ભાભી, હજી તમારે શું કામ એ વાત છુપાવવી છે ?’